dwar il-proposta għal deċiżjoni tal-Parlament Ewropew u tal-Kunsill dwar is-Sena Ewropea għall-Ġlieda Kontra l-Faqar u l-Esklużjoni Soċjali (2010)

Kumitat għall-Impjiegi u l-Affarijiet Soċjali

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

dwar il-proposta għal deċiżjoni tal-Parlament Ewropew u tal-Kunsill dwar is-Sena Ewropea għall-Ġlieda Kontra l-Faqar u l-Esklużjoni Soċjali (2010)

(Proċedura ta' kodeċiżjoni: l-ewwel qari)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2007)0797 ),

– wara li kkunsidra l-Artikolu 251(2) u l-Artikolu 137(2) tat-Trattat tal-KE, skond liema artikoli l-Kummissjoni ppreżentat il-proposta lill-Parlament ( C6-0469/2007 ),

– wara li kkunsidra l-Artikolu 51 tar-Regoli tal-Proċedura tiegħu,

– wara li kkunsidra r-rapport tal-Kumitat għall-Impjiegi u l-Affarijiet Soċjali u l-opinjoni tal-Kumitat għad-Drittijiet tan-Nisa u l-Ugwaljanza bejn is-Sessi (A6-0000/2008),

Japprova l-proposta tal-Kummissjoni kif emendata;

Jistieden lill-Kummissjoni biex terġa' tirreferi l-kwistjoni lill-Parlament jekk ikollha l-ħsieb li temenda l-proposta b'mod sustanzjali jew li tbiddilha b'test ġdid;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal deċiżjoni

Premessa - 1 (ġdida)

Test propost mill-Kummissjoni

(-1) Il-ġlieda kontra l-faqar u l-esklużjoni soċjali hija waħda mill-għanijiet ċentrali ta' l-Unjoni Ewropea u ta' l-Istati Membri tagħha.

Ġustifikazzjoni

Huwa importanti li jkun iċċarat fil-bidu tad-dokument għaliex għandu jkun hemm din is-sena.

Proposta għal deċiżjoni

Premessa 4 a (ġdida)

Test propost mill-Kummissjoni

(4a) Hemm il-ħtieġa li jingħata appoġġ lil reġjuni żvantaġġati, zoni bi żvantaġġi strutturali permanenti, reġjuni estremament remoti, Stati Membri li huma gżejjer u zoni li ġew affettwati minn deindustrijalizzazzjoni reċenti jew minn konverżjoni industrijali, sabiex tkun tista' sseħħ il-koeżjoni soċjali u ekonomika meħtieġa.

Proposta għal deċiżjoni

Premessa 5 a (ġdida)

Test propost mill-Kummissjoni

(5a) Fir-riżoluzzjoni tiegħu tal-15 ta' Novembru 2007 dwar l-inventarju tar-realtà soċjali 1 , il-Parlament Ewropew enfasizza li t-tisħiħ tal-koeżjoni soċjali u l-eradikazzjoni tal-faqar u ta' l-esklużjoni soċjali jridu jsiru prijorità politika għall-Unjoni Ewropea.

F'din ir-riżoluzzjoni, il-Parlament Ewropew laqa' b'sodisfazzjon ukoll in-nomina ta' l-2010 bħala s-Sena Ewropea għall-Ġlieda kontra l-Faqar u l-Esklużjoni Soċjali u stieden lill-Kummissjoni u lill-Istati Membri biex jispeċifikaw u jimmiraw għall-objettiv ambizzjuż li jitnaqqas il-faqar fl-Ewropa.

1 Testi Adottati P6_TA(2007)0541 (għadu mhux ippubblikat fil-Ġurnal Uffiċjali).

Ġustifikazzjoni

Din il-premessa turi l-appoġġ li l-Parlament Ewropew ta, f'fażi bikrija, għas-Sena Ewropea 2010.

Proposta għal deċiżjoni

Test propost mill-Kummissjoni

(6) Minkejja dawn il-kisbiet, partijiet sinifikanti tal-popolazzjoni fl-Istati Membri kollha għadhom ibatu mid-deprivazzjoni u l-aċċess limitat għal servizzi bażiċi jew iħosshom esklużi mis-soċjetajiet tagħhom, u 78 miljun ruħ jgħixu f'riskju ta' faqar.

(6) Minkejja dawn il-kisbiet, partijiet sinifikanti tal-popolazzjoni għadhom ibatu mid-deprivazzjoni jew l-aċċess limitat u mhux ugwali għal servizzi jew huma esklużi mis-soċjetajiet tagħhom, u 78 miljun ruħ fl-Unjoni Ewropea jgħixu f'riskju ta' faqar li fosthom 19-il miljun huma tfal, li hu ta' l-inqas tliet punti perċentwali ogħla milli fost l-adulti .

Barra dan, id-differenza bejn is-sessi hija ta' madwar żewġ punti perċentwali.

Il-faqar persistenti huwa fenomenu ta' tħassib fl-Ewropa li jeħtieġ ukoll jiġi indirizzat b'mod aktar effettiv.

Ġustifikazzjoni

Għandha tingħata attenzjoni speċjali għall-faqar tat-tfal u għall-faqar persistenti li huma problemi serji fl-UE.

Proposta għal deċiżjoni

Premessa 6 a (ġdida)

Test propost mill-Kummissjoni

(6a) Il-kontribut għas-Sena Ewropea għall-Ġlieda kontra l-Faqar u l-Esklużjoni Soċjali għandu jiġi wkoll mill-Komunikazzjoni tal-Kummissjoni tat-30 ta' Jannar 2008 dwar il-Proposta għal Rapport Konġunt dwar il-Protezzjoni Soċjali u l-Inklużjoni Soċjali, li fiha kien hemm stima tal-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali 2007 li kien jiffoka fuq il-faqar tat-tfal, u b'hekk serva ta' għajnuna biex din il-kwistjoni tibqa' minn ta' quddiem fuq l-aġenda politika.

Ġustifikazzjoni

Biex issir enfasi fuq il-fatt li l-ġlieda kontra l-faqar tat-tfal għandha tkun mira importanti tas-Sena Ewropea 2010 b'konformità u kontinwità ma' l-impetu li diġà ngħata mill-MMK 2007.

Proposta għal deċiżjoni

Test propost mill-Kummissjoni

(7) Barra minn hekk, hemm sinjali li l-kwistjoni ta' faqar kbir qed issir iktar importanti u l-għadd ta' nies li jbatu minn faqar assolut qiegħed jiżdied, minħabba wkoll l-inugwaljanzi dejjem jikbru fil-ġid madwar l-Unjoni.

(7) Barra minn hekk, l-inugwaljanzi fil-ġid u l-faqar estrem huma kwistjonijiet li dejjem iwasslu għal aktar tħassib madwar l-Unjoni.

Ġustifikazzjoni

L-iskop huwa li ssir enfasi fuq l-irwol kruċjali ta' l-Istati Membri biex ikun provdut appoġġ ekonomiku u soċjali adegwat bħala mezz fil-ġlieda kontra l-faqar.

Rigward id-diskriminazzjoni, il-mira tas-Sena ta' l-Ewropa 2010 għandha tkun il-ġlieda kontra d-diskriminazzjoni fuq kull bażi.

Proposta għal deċiżjoni

Test propost mill-Kummissjoni

(8) Il-ġlieda kontra l-faqar u l-esklużjoni soċjali hija waħda mill-għanijiet ċentrali ta' l-UE u l-Istati Membri tagħha .

(8) Il-ġlieda kontra l-faqar u l-esklużjoni soċjali għandha tkun il-mira kemm interna, fl-UE, u kemm esterna skond l-Għanijiet tal-Millennju għall-Iżvilupp tan-NU, li għalihom impenjaw ruħhom l-UE u l-Istati Membri.

Ġustifikazzjoni

L-Għanijiet tal-Millennju għall-Iżvilupp tan-Nazzjonijiet Uniti jappoġġjaw il-ġlieda kontra l-faqar u huma għalhekk ta' sostenn għas-sena Ewropea 2010.

Barra dan, f'dinja globalizzata, il-qerda tal-faqar fi ħdan l-UE hija marbuta mill-qrib mal-ġlieda kontra l-faqar f'pajjiżi terzi.

Proposta għal deċiżjoni

Premessa 8 a (ġdida)

Test propost mill-Kummissjoni

(8a) L-Unjoni Ewropea, l-Istati Membri, u dawk kollha involuti, għandhom joħolqu s-sinerġiji meħtieġa bejn is-Sena Ewropea għall-Ġlieda Kontra l-Faqar u l-Esklużjoni Soċjali u l-attivitajiet żviluppati għall-Jum Internazzjonali tan-Nazzjonijiet Uniti għall-Eradikazzjoni tal-Faqar li kull sena jiġi ċċelebrat fis-17 ta' Ottubru.

Ġustifikazzjoni

L-Assemblea Ġenerali tan-Nazzjonijiet Uniti adottat riżoluzzjoni fil-31 ta' Marzu 1993 biex din il-ġurnata tkun ġurnata speċjali tan-NU bl-attenzjoni kkonċentrata fuq il-qerda tal-faqar.

Għandhom għalhekk jinħolqu sinerġiji bejn is-Sena Ewropea u l-attivitajiet tas-17 ta' Ottubru.

Proposta għal deċiżjoni

Test propost mill-Kummissjoni

(9) Il-faqar u l-esklużjoni soċjali għandhom forom kumplessi u multidimensjonali.

Huma relatati ma' dħul u standards ta' għixien , aċċess għal servizzi ta' kwalità tajba u servizzi oħrajn, u opportunitajiet edukattivi u ta' xogħol.

(9) Il- problema tal- faqar u l-esklużjoni soċjali għandha forom wesgħin, kumplessi u multidimensjonali.

Huma relatati ma' dħul u standards ta' għajxien , aċċess għal servizzi ta' kwalità tajba u servizzi oħrajn, inklużi s-sistemi effettivi ta' ħarsien soċjali, l-akkomodazzjoni, ir-rikonċiljazzjoni bejn ix-xogħol u l-ħajja tal-familja, opportunitajiet edukattivi u ta' xogħol diċenti kif ukoll iċ-ċittadinanza attiva.

Għalhekk hemm il-ħtieġa, fil-livelli kollha, għal sistema trasparenti ta' koordinazzjoni u ta' koperazzjoni.

Ġustifikazzjoni

Il-prevenzjoni u l-qerda tal-faqar jeħtieġu sistemi ta' ħarsien soċjali li jkunu ta' kwalità għolja u finanzjarjament sostenibbli kif ukoll possibilitajiet għall-konċiljazzjoni tal-ħajja fil-familja u dik professjonali.

Il-konċiljazzjoni tippermetti integrazzjoni aħjar fis-suq tax-xogħol u għalhekk tgħin il-prevenzjoni tal-faqar u ta' l-esklużjoni soċjali.

Proposta għal deċiżjoni

Premessa 9 a (ġdida)

Test propost mill-Kummissjoni

(9a) Il-prevenzjoni tal-faqar u l-ġlieda kontrih konsegwentement jeħtieġu politiki multidimensjonali fil-livelli nazzjonali, reġjonali u lokali li jiżguraw bilanċ bejn it-tkabbir ekonomiku u l-objettivi soċjali u għandhom ikunu komplementati bi strateġiji mmirati aktar għal gruppi jew persuni li jkunu vulnerabbli b'mod partikulari.

Ġustifikazzjoni

Minħabba l-kumplessità tal-fenomenu tal-faqar, il-prevenzjoni u l-qerda tiegħu jeħtieġu politiki multidimensjonali li għandhom ikunu implimentati fil-livelli kollha ta' tmexxija u għandhom ikunu kkompletati b'politiki mmirati aktar għal gruppi jew persuni vulnerabbli.

Proposta għal deċiżjoni

Premessa 9 b (ġdida)

Test propost mill-Kummissjoni

(9b) L-esklużjoni soċjali taffettwa l-benessri ta' l-individwi u twaqqaf lin-nies milli jesprimu lilhom nfushom u milli jipparteċipaw fis-soċjetà.

L-azzjonijiet u l-politiki tal-Komunità u ta' l-Istati Membri għandhom għalhekk jiffukaw b'mod partikulari fuq l-esklużjoni soċjali.

Ġustifikazzjoni

Il-proposta tal-Kummissjoni tinkorpora l-esklużjoni soċjali u l-faqar u l-għan ta' l-emenda hu biex tagħmel differenza bejn dawn iż-żewġ fenomeni sabiex tkun tista' titrattahom permezz ta' politiki u azzjonijiet differenti f'sitwazzjonijiet xierqa.

Proposta għal deċiżjoni

Test propost mill-Kummissjoni

(10) L-Aġenda Soċjali 2005-2010, li tikkumplimenta u tappoġġja l-Istrateġija ta' Liżbona, għandha rwol ewlieni biex tippromwovi d-dimensjoni soċjali tat-tkabbir ekonomiku.

Waħda mill-prijoritajiet ta' l-Aġenda Soċjali hija l-promozzjoni ta' opportunitajiet indaqs għal kulħadd bħala mezz għal soċjetà aktar koeżiva .

(10) L-Aġenda Soċjali 2005-2010, li tikkomplementa u tappoġġja l-Istrateġija ta' Liżbona, għandha rwol ewlieni biex tippromwovi d-dimensjoni soċjali tat-tkabbir ekonomiku u l-parteċipazzjoni attiva ta' ċittadini fis-soċjetà u fis-suq tax-xogħol .

Waħda mill-prijoritajiet ta' l-Aġenda Soċjali hija l-promozzjoni ta' opportunitajiet indaqs għal kulħadd bħala mezz għas-solidarjetà soċjali u interġenerazzjonali u għall-ħolqien ta' soċjetà aktar inklużiva .

Ġustifikazzjoni

Dan huwa dettall ieħor tar-rabta bejn l-Aġenda Soċjali 2005 -2010 u s-sena Ewropea 2010.

L-aħħar parti ta' l-emenda hija konformi ma' l-emendi ta' qabel tal-Parlament Ewropew dwar is-Sena Ewropea 2007 għal opportunitajiet indaqs għal kulħadd (C6 0178/2005).

Proposta għal deċiżjoni

Test propost mill-Kummissjoni

(11) Fil-Pjanijiet ta' Azzjoni Nazzjonali għall-Inklużjoni Soċjali, bosta pajjiżi enfasizzaw ir-riskju għoli ta' faqar u/jew esklużjoni minn xi gruppi partikolari, inklużi t-tfal, ġenituri waħedhom , l-anzjani, il-migranti u l-minoritajiet etniċi, il-persuni diżabbli , in-nies bla dar, il-ħabsin, in-nisa u t-tfal li huma vittmi ta' vjolenza, u min jabbuża severament mis-sustanzi.

(11) Fil-Pjanijiet ta' Azzjoni Nazzjonali għall-Inklużjoni Soċjali, bosta pajjiżi enfasizzaw ir-riskju għoli ta' faqar u/jew esklużjoni minn xi gruppi partikolari, inklużi t-tfal, dawk li jitilqu kmieni mill-iskola, familji b'ġenitur wieħed, familji kbar, familji b'paga waħda, iż- żgħażagħ, b'mod partikulari t-tfajliet, l-anzjani, il-migranti u l-minoritajiet etniċi, il-persuni b'diżabilità u dawk li jieħdu ħsiebhom, in-nies bla dar, in-nies qiegħda, b'mod partikulari dawk li ilhom qiegħda għal żmien twil, il-ħabsin, in-nisa u t-tfal li huma vittmi ta' vjolenza, u min jabbuża severament mis-sustanzi.

Il-politiki nazzjonali u l-miżuri ta' appoġġ immirati favur il-gruppi l-aktar vulnerabbli jista' jkollhom rwol importanti fil-ġlieda kontra l-faqar u l-esklużjoni soċjali.

Ġustifikazzjoni

Iż-żidiet jagħmlu wkoll parti mill-Pjanijiet ta' Azzjoni Nazzjonali għall-inklużjoni soċjali.

Proposta għal deċiżjoni

Test propost mill-Kummissjoni

(12) Għalkemm ix-xogħol inaqqas sinifikantement ir -riskju ta' faqar għall-individwu, spiss ma jkunx biżżejjed biex jeħles lin-nies mill-faqar, u r-rata ta' "fir-riskju ta' faqar" għadha relattivament għolja anke għal dawk li jaħdmu.

Il-faqar fost min għandu xogħol huwa marbut ma' pagi baxxi, ħiliet baxxi, u xogħol prekarju u spiss part-time, imma wkoll għall-karatteristiċi tad-dar fejn joqgħod l-individwu, f'termini ta' dipendenti u l-intensità tal-ħidma tad-dar .

Impjieg ta' kwalità huwa għalhekk essenzjali biex jeħles lill-individwi mill-faqar.

(12) Għalkemm ix-xogħol diċenti jnaqqas b'mod sinifikanti r -riskju ta' faqar għall-individwu, spiss ma jkunx biżżejjed biex jeħles lin-nies mill-faqar, u r-rata ta' " dawk fir-riskju ta' faqar" għadha relattivament għolja anke għal dawk li jaħdmu.

Il-faqar fost min għandu xogħol huwa marbut ma' pagi baxxi, mad-differenzi fil-pagi bejn is-sessi u fil-pensjonijiet, ma' ħiliet baxxi, mat-taħriġ professjonali limitat u l-konċiljazzjoni tax-xogħol mal-familja u impjieġ u kundizzjonijiet tax-xogħol mhux sikuri, imma wkoll mal-kundizzjonijiet domestiċi diffiċli.

L- impjieg ta' kwalità u l-appoġġ soċjali u ekonomiku huma għalhekk essenzjali biex jeħilsu lill-individwi mill-faqar.

Ġustifikazzjoni

Iż-żidiet huma wkoll importanti għall-ġlieda kontra l-faqar.

Proposta għal deċiżjoni

Test propost mill-Kummissjoni

(13) In-nuqqas ta' kompetenzi u kwalifiki bażiċi huwa ostaklu ewlieni għall-inklużjoni fis-soċjetà.

Hemm periklu dejjem jikber li jkun hemm baħar jaqsam fis-soċjetà bejn dawk li għandhom aċċess għat-tagħlim tul il-ħajja biex isaħħu l-impjegabilità u l-addattabilità tagħhom, u biex jiffaċilitaw l-iżvilupp personali u ċ-ċittadinanza attiva tagħhom, u dawk li jibqgħu esklużi.

Dawk mingħajr ħiliet adegwati se jsibuha iktar diffiċli li jidħlu fis-suq tax-xogħol u jsibu xogħol ta' kwalità, huma aktar probabbli li jqattgħu perjodi twal bla xogħol u, jekk jaħdmu, huma iktar probabbli li jsibu ruħhom f'xogħlijiet b'pagi baxxi.

(13) In-nuqqas ta' kompetenzi u kwalifiki bażiċi adattati għall-bżonnijiet tas-suq tax-xogħol li jinbidlu huwa ostaklu ewlieni għall-inklużjoni fis-soċjetà.

Hemm periklu dejjem jikber li jkun hemm baħar jaqsam fis-soċjetà bejn dawk li għandhom aċċess għat-tagħlim tul il-ħajja biex isaħħu l-impjegabilità u l-addattabilità tagħhom, u biex jiffaċilitaw l-iżvilupp personali u ċ-ċittadinanza attiva tagħhom, u dawk li jibqgħu esklużi u jiffaċċjaw forom ta' diskriminazzjoni .

Għalhekk huwa importanti ferm li kemm dawk li jaħdmu u kemm dawk bla xogħol b'ħiliet limitati jingħatawlhom l-opportunitajiet biex ikabbru l-ħiliet tagħhom.

Ġustifikazzjoni

L-emenda tirreferi għall-flessigurtà u għall-ġlieda kontra d-diskriminazzjoni fuq kull bażi bħala parti integrali tas-Sena Ewropea 2010.

Proposta għal deċiżjoni

Test propost mill-Kummissjoni

(15) Ta' importanza essenzjali għall-impatt pożittiv ta' l-azzjoni Komunitarja fil-ġlieda kontra l-faqar u l-esklużjoni soċjali hija kemm din tgawdi minn appoġġ popolari wiesa'.

Is-Sena Ewropea għandha sservi bħala katalista biex titqajjem kuxjenza u jinħoloq momentum.

Hija għandha tgħin biex tiffoka l-attenzjoni politika u timmobilizza lil kull min hu kkonċernat sabiex jiġi avvanzat il-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali.

(15) Ta' importanza essenzjali għall-impatt pożittiv ta' l-azzjoni Komunitarja fil-ġlieda kontra l-faqar u l-esklużjoni soċjali hija kemm din tgawdi minn appoġġ popolari u politiku wiesa'.

Is-Sena Ewropea għandha sservi bħala katalista biex titqajjem kuxjenza u jinħoloq momentum u għall-iskambju ta' l-aħjar prattiki bejn l-Istati Membri, l-awtoritajiet lokali u reġjonali u l-organizzazzjonijiet internazzjonali involuti fil-ġlieda kontra l-faqar.

Hija għandha tgħin biex tiffoka l-attenzjoni politika għal żmien fit-tul u timmobilizza lil kull min hu kkonċernat sabiex jiġi avvanzat u msaħħaħ il-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali , kif ukoll biex ikunu promossi aktar azzjonijiet u inizjattivi fil-livell Ewropew u nazzjonali f'dak il-qasam, flimkien mal-persuni affettwati mill-faqar u r-rappreżentanti tagħhom.

F'dan ir-rigward għandha tingħata attenzjoni partikulari għall-implimentazzjoni tal-leġiżlazzjoni Komunitarja fil-livell nazzjonali, b'mod partikulari dwar l-opportunitajiet indaqs, in-non-diskriminazzjoni u l-ugwaljanza bejn is-sessi.

Ġustifikazzjoni

Il-kampanja biex tkun indirizzata l-kwistjoni tal-faqar u ta' l-esklużjoni soċjali għandha titqies bħala sforz għal żmien fit-tul u li l-azzjoni meħuda matul is-Sena għandu jkollha impatt permanenti.

Proposta għal deċiżjoni

Premessa 15 a (ġdida)

Test propost mill-Kummissjoni

(15a) Is-Sena Ewropea għandha tgħin biex titjieb il-koordinazzjoni bejn programmi u inizjattivi eżistenti fil-livell ta' l-UE dwar il-ġlieda kontra l-faqar u l-esklużjoni soċjali fi ħdan il-Metodu Miftuħ tal-Koordinament dwar il-Protezzjoni Soċjali u l-Inklużjoni Soċjali.

Ġustifikazzjoni

Is-Sena Ewropea għandha tintuża wkoll għall-koordinazzjoni bejn il-programmi eżistenti ta' l-UE biex titjieb l-effikaċja tagħhom.

Proposta għal deċiżjoni

Premessa 15 b (ġdida)

Test propost mill-Kummissjoni

(15b) Is-Sena Ewropea għandha wkoll tagħti bidu għal process ta' riflessjoni fuq livell nazzjonali dwar il-ħtieġa li jigu stabbiliti kundizzjonijiet ta' għajxien deċenti għal kulħadd bħala mezz ta' prevenzjoni tal-faqar u għall-promozzjoni ta' l-iskambju ta' l-aħjar prattiki bejn l-Istati Membri f'dan ir-rigward.

Ġustifikazzjoni

L-istabbiliment ta' kundizzjonijiet għal ħajja deċenti għal kulħadd huwa prerekwiżit fundamentali għall-prevenzjoni u l-ġlieda kontra l-faqar u kontra l-esklużjoni soċjali u għalhekk din il-kwistjoni għandha tkun minn ta' l-ewwel fuq l-aġenda.

Proposta għal deċiżjoni

Test propost mill-Kummissjoni

(17) Madankollu, id-definizzjoni tal-prijoritajiet politiċi fil-livell nazzjonali għandhom ikunu mmonitorizzati mill-Kummissjoni bil-ħsieb li tkun iggarantita l-konsistenza bl-għanijiet strateġiċi maqbula għas-Sena Ewropea u fl-aħħar nett bl-Għanijiet Komuni stabbiliti għall-Metodu Miftuħ ta' Koordinament.

(17) Madankollu, id-definizzjoni tal-prijoritajiet politiċi fil-livell nazzjonali u l-implimentazzjoni sussegwenti tagħhom għandhom ikunu mmonitorizzati mill-Kummissjoni bil-ħsieb li tkun iggarantita l-konsistenza bl-għanijiet strateġiċi miftiehma għas-Sena Ewropea u fl-aħħar nett bl-Għanijiet Komuni stabbiliti għall-Metodu Miftuħ ta' Koordinament.

Ġustifikazzjoni

Din l-emenda trid tagħmel enfasi biex, minbarra li l-faqar jitpoġġa fuq l-aġenda politika, ikun importanti b'mod reċiproku li ssir enfasi dwar il-bżonn li l-politiki jiġu implimentati.

Proposta għal deċiżjoni

Premessa 17 a (ġdida)

Test propost mill-Kummissjoni

(17a) Koordinazzjoni tajba bejn is-sieħba kollha li jagħtu kontribuzzjonijiet fil-livell Ewropew, nazzjonali, reġjonali u lokali hija prerekwiżit fundamentali biex tiġi żgurata l-effikaċja tas-Sena Ewropea.

Ġustifikazzjoni

Huwa importanti li matul u wara s-Sena Ewropea għandhom ikunu involuti l-istituzzjonijiet u l-partijiet kollha fil-livelli kollha li għandhom rwol fil-ġlieda kontra l-faqar.

Proposta għal deċiżjoni

Premessa 19 a (ġdida)

Test propost mill-Kummissjoni

(19a) Is-Sena Ewropea għall-Ġlieda kontra l-Faqar u favur il-Inklużjoni Soċjali għandha tkompli bl-aħjar prattiki li jkunu ħarġu mis-Sena Ewropea għall- Opportunitajiet Indaqs għal Kulħadd ta' l-2007 u mis-Sena Ewropea għad-Djalogu Interkulturali ta' l-2008.

Ġustifikazzjoni

Hija ħaġa loġika li matul is-Sena Ewropea 2010, għandhom jiġu kkunsidrati l-aħjar prattiki li jkunu ħarġu mis-Snin Ewropej rilevanti ta' qabel.

Proposta għal deċiżjoni

Test propost mill-Kummissjoni

Għanijiet

Għanijiet u prinċipji ta' gwida

Ġustifikazzjoni

L-Artikolu 2 ma jittrattax biss l-għanijiet iżda wkoll il-valuri li għandhom jiġu kkunsidrati.

Proposta għal deċiżjoni

Test propost mill-Kummissjoni

L-għanijiet tas-Sena Ewropea se jkunu kif ġej:

L-għanijiet u l-prinċipji ta' gwida tas-Sena Ewropea se jkunu kif ġej:

Ġustifikazzjoni

Dawn m'humiex biss għanijiet iżda wkoll valuri li għandhom jiġu kkunsidrati.

Proposta għal deċiżjoni

Test propost mill-Kummissjoni

a) Għarfien — L-għarfien ta' dritt in-nies f'qagħda ta' faqar u esklużjoni soċjali biex jgħixu b'dinjità u biex ikunu parti sħiħa mis-soċjetà.

Is-Sena Ewropea għandha tgħin biex tingħaraf il-qagħda ta' nies li qed jesperjenzaw il-faqar u li jippromwovu l-aċċess effettiv tagħhom għal drittijiet soċjali, ekonomiċi u kulturali kif ukoll għar-riżorsi u s-servizzi u għandu jgħin fil-ġlieda kontra l-isterjotipi u l-istigmatizzazzjoni;

(a) Għarfien tad-Drittijiet — Fid-dawl tar-rispett tad-drittijiet fundamentali, l-għarfien tad-dritt ta' persuni f'qagħda ta' faqar u esklużjoni soċjali biex jgħixu b'dinjità u biex ikunu parti sħiħa mis-soċjetà.

Is-Sena Ewropea se tgħin biex l-opinjoni pubblika tkun aktar sensittiva billi jitjieb it-tagħrif dwar il-qagħda ta' nies li qed jesperjenzaw il-faqar, filwaqt li tingħata attenzjoni partikulari lill-gruppi vulnerabbli, u tippromwovi l-aċċess effettiv tagħhom għal drittijiet soċjali, ekonomiċi u kulturali kif ukoll għar-riżorsi suffiċjenti u s-servizzi ta' kwalità u għandha tgħin fil-ġlieda kontra l-isterjotipi u l-istigmatizzazzjoni;

Ġustifikazzjoni

Attenzjoni partikulari għandha tingħata lill-qagħda ta' gruppi vulnerabbli.

Proposta għal deċiżjoni

Test propost mill-Kummissjoni

b) Proprjetà — Żieda fil-proprjetà pubblika tal-politiki u l-azzjonijiet ta' l-inklużjoni soċjali, b'enfasi fuq ir-responsabilità ta' kulħadd fit-trattament tal- faqar u l-marġinalizzazzjoni .

Is-Sena Ewropea għandha trawwem il-kuxjenza, il-parteċipazzjoni u l-impenn, u toħloq opportunitajiet ġodda għal ċittadini ordinarji biex jagħtu sehemhom .

(b) Responsabilità maqsuma u sħubija — Żieda fis-sjieda pubblika tal-politiki u l-azzjonijiet ta' l-inklużjoni soċjali, b'enfasi fuq ir-responsabilità kemm kollettiva u kemm individwali fil-ġlieda kontra l- faqar u l-esklużjoni soċjali u l-importanza tal-promozzjoni u l-appoġġ ta' l-attivitajiet volontarji .

Is-Sena Ewropea se tippromwovi l-involviment tal-parteċipanti kollha pubbliċi u privati, inter alia permezz ta' sħubijiet proattivi .

Ġustifikazzjoni

Huwa importanti li kulħadd, inklużi n-nies li jgħixu fil-faqar, ikun involut fil-ġlieda kontra l-faqar u li jiġu żviluppati sħubijiet għal dan l-iskop bejn is-settur pubbliku u dak privat.

Proposta għal deċiżjoni

Artikolu 2 - paragrafu 1 - punt b a (ġdid)

Test propost mill-Kummissjoni

(ba) Parteċipazzjoni — Is-Sena Ewropea trawwem il-kuxjenza u l-impenn, billi toħloq opportunitajiet biex iċ-ċittadini kollha jkunu jistgħu jagħtu sehemhom, b'mod partikulari dawk in-nies b'esperjenza diretta jew indiretta tal-faqar.

Ġustifikazzjoni

Huwa importanti li ssir enfasi li l-parteċipazzjoni tan-nies li għandhom esperjenza tal-faqar għandha tkun objettiv per se u mhux biss prinċipju orizzontali.

Proposta għal deċiżjoni

Test propost mill-Kummissjoni

c) Koeżjoni — Il-promozzjoni ta' soċjetà iktar koeżiva billi titqajjem kuxjenza pubblika tal-benefiċċji għal kulħadd ta' soċjetà fejn il-faqar huwa eradikat u ħadd ma hu kkundannat jgħix fil-marġini .

Is-Sena Ewropea għandha trawwem soċjetà li ssostni u tiżviluppa l-kwalità tal-ħajja, il-benessri soċjali u l-opportunitajiet indaqs għal kulħadd irrispettivament mill-isfond tagħhom, tiżgura l-iżvilupp sostenibbli u s-solidarjetà bejn u fi ħdan il-ġenerazzjonijiet u l-koerenza politika ma' l-azzjoni ta' l-UE madwar id-dinja.

c) Koeżjoni — Il-promozzjoni ta' soċjetà iktar koeżiva billi titqajjem kuxjenza pubblika tal-benefiċċji għal kulħadd ta' soċjetà fejn il-faqar huwa eradikat u ħadd ma jkun marġinalizzat .

Is-Sena Ewropea se trawwem soċjetà li ssostni u tiżviluppa l-kwalità tal-ħajja, il-kwalità tal-ħiliet u ta' l-impjiegi, il-benessri tat-tfal, il-benessri soċjali u l-opportunitajiet indaqs għal kulħadd, tiżgura l-iżvilupp sostenibbli u s-solidarjetà bejn u fi ħdan il-ġenerazzjonijiet u l-koerenza politika ma' l-azzjoni ta' l-UE madwar id-dinja.

Ġustifikazzjoni

Il-kwalità ta' l-impjiegi hija wkoll importanti għall-ġlieda kontra l-faqar fix-xogħol u ovvjament trid issir enfasi fuq l-aspett tal-ġeneru peress li x-xejra hi li n-nisa jkunu aktar vulnerabbli għall-faqar mill-irġiel.

Proposta għal deċiżjoni

Test propost mill-Kummissjoni

d) Impenn — It-tennija ta' l-impenn politiku qawwi ta' l-UE għall-ġlieda kontra l- faqar u l-esklużjoni soċjali, u l-promozzjoni ta' dan l-impenn fil-livelli kollha ta' governanza.

Filwaqt li tkompli tibni fuq il-kisbiet u n-nuqqasijiet possibbli tal-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali, is-Sena Ewropea għandha ssaħħaħ l-impenn politiku għall-prevenzjoni u l-ġlieda kontra l-faqar u l-esklużjoni soċjali u tagħti spinta għal żvilupp ulterjuri ta' l-azzjoni ta' l-Unjoni Ewropea f'dan il-qasam.

(d) Impenn u azzjoni konkreta — It-tennija ta' l-impenn politiku qawwi ta' l-UE u ta' l-Istati Membri għall-eridikazzjoni tal- faqar u l-esklużjoni soċjali, u l-promozzjoni ta' dan l-impenn u ta' azzjonijiet konkreti fil-livelli kollha ta' governanza.

Filwaqt li tkompli tibni fuq il-kisbiet u l-potenzjal tal-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali, is-Sena Ewropea , billi tiffoka l-attenzjoni politika u timmobilizza l-partijiet interessati kollha, se ssaħħaħ l-impenn politiku għall-prevenzjoni u l-ġlieda kontra l-faqar u l-esklużjoni soċjali u tagħti aktar spinta għall-azzjoni ta' l-Istati Membri u ta' l-Unjoni Ewropea f'dan il-qasam.

Ġustifikazzjoni

Kemm l-UE kif ukoll l-Istati Membri se jimpenjaw ruħhom fil-ġlieda kontra l-faqar u l-esklużjoni soċjali u għandhom objettivi ambizzjużi li jistgħu jkunu interpretati f'inizjattivi ġodda kemm fil-livell nazzjonali kif ukoll f'dak Ewropew.

Proposta għal deċiżjoni

Artikolu 2 – paragrafu 1 a (ġdid)

Test propost mill-Kummissjoni

Fl-implimentazzjoni ta' dawn l-objettivi, il-Komunità u l-Istati Membri għandhom iqisu l-prijoritajiet imsemmija fit-Taqsima IV ta' l-Anness.

Ġustifikazzjoni

Dan biex jiġi ċċarat li l-għanijiet u l-valuri ta' dan l-Artikolu jeħtieġ li jkunu parti mill-avvenimenti, il-proġetti, il-laqgħat, eċċ., tas-Snin Ewropej.

Proposta għal deċiżjoni

Test propost mill-Kummissjoni

L-azzjonijiet maħsuba biex jilħqu l-għanijiet stabbiliti mill-Artikolu 2 jistgħu jinkludu b'mod partikolari dan li ġej:

a) laqgħat u avvenimenti;

(a) laqgħat u avvenimenti fil-livell Komunitarju u fil-livell nazzjonali ;

b) kampanji promozzjonali, edukattivi u ta' informazzjoni;

(b) kampanji promozzjonali, edukattivi u ta' informazzjoni fil-livell Komunitarju u fil-livell nazzjonali ;

c) stħarriġ u studji fuq skala Komunitarja jew nazzjonali.

(c) stħarriġ u studji bbażati fuq il-ġbir ta' dejta maqsuma skond is-sess, fuq skala Komunitarja jew nazzjonali , kif ukoll l-iżvilupp ta' indikaturi komparabbli multidimensjonali .

Ġustifikazzjoni

Jiġi enfasizzat il-bżonn ta' azzjoni fil-livell ta' l-UE u f'dak nazzjonali kif ukoll il-bżonn ta' dejta komparabbli multidimensjonali dwar id-diversi aspetti tal-faqar.

Proposta għal deċiżjoni

Test propost mill-Kummissjoni

Id-dettalji ta' l-azzjonijiet imsemmija fil-paragrafu 1 huma stabbiliti fl-Anness ta' din id-Deċiżjoni (minn hawn 'il quddiem imsejjaħ "l-Anness").

Id-dettalji ta' l-azzjonijiet imsemmija fil-paragrafu 1 huma stabbiliti fl-Anness.

Proposta għal deċiżjoni

Test propost mill-Kummissjoni

Is-Sena Ewropea għandha tqis il-modi differenti ta' kif in-nisa u l-irġiel jesperjenzaw il-faqar u l-esklużjoni soċjali .

Is-Sena Ewropea għandha tqis ir-riskji u d-dimensjonijiet differenti tal-faqar u ta' l-esklużjoni soċjali li jesperjenzjaw in-nisa u l-irġiel, b'mod speċifiku fil-familji b'ġenitur wieħed, li jesperjenzaw il-faqar b'mod aktar aħrax .

Għandha tingħata attenzjoni speċjali lid-diskriminazzjoni fl-impjieg.

Għandhom jitqiesu kunsiderazzjonijiet ta' ġeneru fl-implimentazzjoni u fl-evalwazzjoni ta' l-attivitajiet tagħha.

Ġustifikazzjoni

Id-differenzi rigward is-sess għandhom ikunu integrati fl-attivitajiet kollha tas-Sena Ewropea.

Proposta għal deċiżjoni

Test propost mill-Kummissjoni

Hija trid tmexxi skambju regolari ta' fehmiet mal-partijiet interessati, b'mod partikolari fil-livell Ewropew dwar it-tfassil, l-implimentazzjoni, is-segwitu u l-valutazzjoni tas-Sena Ewropea.

Il-Kummissjoni trid tmexxi skambju regolari ta' fehmiet mal-partijiet interessati inklużi dawk li jaħdmu ma' nies li jgħixu fil-faqar, b'mod partikolari fil-livell Ewropew dwar it-tfassil, l-implimentazzjoni, is-segwitu u l-valutazzjoni tas-Sena Ewropea.

Hija għandha tagħmel l-informazzjoni rilevanti kollha disponibbli għall-pubbliku.

Ġustifikazzjoni

Huwa importanti li r-rappreżentanti tan-nies li jiffaċċjaw il-faqar ikunu involuti matul u wara s-Sena Ewropea.

Proposta għal deċiżjoni

Test propost mill-Kummissjoni

Kull Stat Membru għandu jaħtar "Korp Implimentattiv Nazzjonali" biex jorganizza l-parteċipazzjoni tiegħu fis-Sena Ewropea u jiżgura koordinament fil-livell nazzjonali.

Il-Korp Implimentattiv Nazzjonali għandu jkun responsabbli għad-definizzjoni tal-programm nazzjonali u l-prijoritajiet għas-Sena Ewropea u għall-għażla ta' azzjonijiet individwali biex ikunu proposti għal finanzjament Komunitarju.

L-istrateġija u l-prijoritajiet nazzjonali għas-Sena Ewropea għandhom ikunu stabbiliti b'konformità ma' l-għanijiet elenkati fl-Artikolu 2.

L-istrateġija u l-prijoritajiet nazzjonali għas-Sena Ewropea għandhom ikunu stabbiliti b'konformità ma' l-għanijiet elenkati fl-Artikolu 2 u mal-prinċipju ta' l-integrazzjoni ta' kwistjonijiet ta' ġeneru skond l-Artikolu 4.

Proposta għal deċiżjoni

Test propost mill-Kummissjoni

Għall-fini li twettaq il-kompiti tagħha , il-Korp Implimentattiv Nazzjonali għandu jikkonsulta fuq bażi regolari u jikkoopera mill-qrib mal-Grupp Konsultattiv Nazzjonali, magħmul minn firxa wiesgħa ta' partijiet interessati rilevanti, inklużi għaqdiet tas-soċjetà ċivili u għaqdiet li jiddefendu jew jirrappreżentaw l-interessi ta' dawk li jesperjenzaw il-faqar u l-esklużjoni soċjali, ir-rappreżentanti parlamentari nazzjonali, l-imsieħba soċjali, u l-awtoritajiet reġjonali u lokali.

Għall-fini li jwettaq il-kompiti tiegħu , b'mod partikulari fit-tfassil tal-programm nazzjonali u kull meta jkun xieraq waqt l-implimentazzjoni tas-Sena Ewropea, il-Korp Implimentattiv Nazzjonali għandu jikkonsulta fuq bażi regolari u jikkoopera mill-qrib mal-Grupp Konsultattiv Nazzjonali, magħmul minn firxa wiesgħa ta' partijiet interessati rilevanti, inklużi għaqdiet tas-soċjetà ċivili u għaqdiet li jiddefendu jew jirrappreżentaw l-interessi ta' dawk li jesperjenzaw il-faqar u l-esklużjoni soċjali, ir-rappreżentanti parlamentari nazzjonali, l-imsieħba soċjali, u l-awtoritajiet reġjonali u lokali , strutturati f'korp konsultattiv xieraq .

Proposta għal deċiżjoni

Test propost mill-Kummissjoni

Il-Kummissjoni għandha tkun assistita minn Kumitat , magħmul minn rappreżentant wieħed għal kull Stat u jkun ippresedut minn rappreżentant tal-Kummissjoni.

Ir-rappreżentant minn kull Stat għandu jinħatar mill-Korp Implimentattiv Nazzjonali msemmi fl-Artikolu 6.

Il-Kummissjoni għandha tkun assistita minn kumitat , minn hawn 'il quddiem imsejjaħ il-"Kumitat" .

Proposta għal deċiżjoni

Test propost mill-Kummissjoni

(2) L-azzjonijiet fil-livell lokali, reġjonali jew nazzjonali jistgħu jkunu kofinanzjati mill-baġit ġenerali ta' l-Unjoni Ewropea sa massimu ta' 50% ta' l-ispejjeż eliġibbli totali ta' l-azzjonijiet implimentati skond il-proċedura stabbilita fil-Parti II ta' l-Anness.

Il-korpi implimentattivi nazzjonali jipprovdu opportunitajiet għall-finanzjament minn qabel u għall-kofinanzjament biex jiffaċilitaw il-parteċipazzjoni b'mod partikulari ta' organizzazzjonijiet mhux governattivi żgħar u ta' daqs medju.

Ġustifikazzjoni

Fil-Fond Soċjali Ewropew u fi Snin Ewropej ta' qabel instab li mekkaniżmi għall-finanzjament minn qabel u għall-kofinanzjament huma importanti biex jiffaċilitaw il-parteċipazzjoni ta' organizzazzjonijiet mhux governattivi żgħar u ta' daqs medju.

Proposta għal deċiżjoni

Test propost mill-Kummissjoni

Deċiżjonijiet dwar il-finanzjament ta' l-azzjonijiet skond l-Artikolu 8(1) u l-Artikolu 8(2) għandhom ikunu adottati mill-Kummissjoni skond il-proċedura msemmija fl-Artikolu 7(2).

Deċiżjonijiet dwar il-finanzjament ta' l-azzjonijiet skond l-Artikolu 8(1) għandhom ikunu adottati mill-Kummissjoni skond il-proċedura msemmija fl-Artikolu 7(2).

Proposta għal deċiżjoni

Test propost mill-Kummissjoni

Talbiet għal għajnuna finanzjarja għal azzjonijiet skond l-Artikolu 8(3) għandhom jintbagħtu lill-Kummissjoni mill-Korpi Implimentattivi Nazzjonali b'konformità mal-proċedura stabbilita fil-Parti II ta' l-Anness.

Talbiet għal għajnuna finanzjarja għal azzjonijiet skond l-Artikolu 8(2) għandhom jintbagħtu lill-Kummissjoni mill-Korpi Implimentattivi Nazzjonali b'konformità mal-proċedura stabbilita fil-Parti II ta' l-Anness filwaqt li jirrispettaw il-prinċipju ta' l-integrazzjoni ta' kwistjonijiet ta' ġeneru skond l-Artikolu 4 .

Proposta għal deċiżjoni

Test propost mill-Kummissjoni

Il-Kummissjoni flimkien mal-pajjiżi parteċipanti trid tiżgura li l-miżuri stipulati f'din id-Deċiżjoni jkunu konformi ma' l-azzjonijiet u l-inizjattivi Komunitarji, nazzjonali u reġjonali.

Il-Kummissjoni flimkien mal-pajjiżi parteċipanti trid tiżgura li l-miżuri stipulati f'din id-Deċiżjoni jkunu konformi ma' l-azzjonijiet u l-inizjattivi Komunitarji, nazzjonali u reġjonali , bħal dawk relatati mas-Snin Ewropej ta' qabel .

Ġustifikazzjoni

Sabiex jiġi evitat l-irduppjar ta' proġetti u sabiex wieħed ikun jista' jitgħallem mill-proġetti ta' qabel, is-Sena Ewropea għandha tikkunsidra r-riżultati rilevanti tas-Snin Ewropej ta' qabel.

Proposta għal deċiżjoni

Test propost mill-Kummissjoni

Huma għandhom jiżguraw li s-Sena Ewropea tikkumplimenta bis-sħiħ inizjattivi u riżorsi Komunitarji, nazzjonali u reġjonali eżistenti oħrajn , fejn ikunu jistgħu jgħinu biex jintlaħqu l-għanijiet tas-Sena Ewropea.

(2) Huma għandhom jiżguraw li s-Sena Ewropea tikkumplimenta bis-sħiħ l-inizjattivi u r-riżorsi Komunitarji, nazzjonali u reġjonali eżistenti, fejn ikunu jistgħu jgħinu biex jintlaħqu l-għanijiet tas-Sena Ewropea.

Ġustifikazzjoni

It-test propost huwa aktar inklużiv, u l-għan huwa li jkunu evitati ċirkustanzi fejn ma jkunux tqiesu ċerti inizjattivi jew riżorsi Komunitarji, nazzjonali jew reġjonali.

Proposta għal deċiżjoni

Test propost mill-Kummissjoni

Il- qafas finanzjarju għall-implimentazzjoni ta' l-azzjonijiet imsemmija f'din id-Deċiżjoni għall-perjodu mill-1 ta' Jannar 2009 sal-31 ta' Diċembru 2010 għandu jkun ta' EUR 17 000 000, li EUR 6 500 000 minnhom għandhom ikunu għall-perjodu sal-31 ta' Diċembru 2009.

Il- pakkett finanzjarju għall-implimentazzjoni ta' l-azzjonijiet imsemmija f'din id-Deċiżjoni għall-perjodu mill-1 ta' Jannar 2009 sal-31 ta' Diċembru 2010 għandu jkun ta' EUR 17 000 000, li EUR 6 500 000 minnhom għandhom ikunu għall-perjodu sal-31 ta' Diċembru 2009.

Proposta għal deċiżjoni

Test propost mill-Kummissjoni

Għall-fini tas-Sena Ewropea, il-Kummissjoni tista' tikkoopera wkoll ma' l-għaqdiet internazzjonali rilevanti, b'mod partikolari l-Kunsill ta' l-Ewropa, l-Organizzazzjoni Internazzjonali tax-Xogħol u n-Nazzjonijiet Uniti.

Għall-fini tas-Sena Ewropea, il-Kummissjoni tista' tikkoopera wkoll ma' l-għaqdiet internazzjonali rilevanti, b'mod partikolari l-Kunsill ta' l-Ewropa, l-Organizzazzjoni Internazzjonali tax-Xogħol u n-Nazzjonijiet Uniti , kif ukoll ma' istituzzjonijiet u aġenziji oħrajn ta' l-UE .

Ġustifikazzjoni

L-aġenziji ta' l-UE jistgħu jagħtu kontribut għas-suċċess tas-Sena Ewropea skond il-qasam ta' ħila tagħhom u għalhekk għandhom ikunu involuti.

Proposta għal deċiżjoni

Artikolu 15 - subparagrafu 1 a (ġdid)

Test propost mill-Kummissjoni

Ir-rapport għandu jinkludi wkoll informazzjoni dwar ir-rispett tal-prinċipju ta' l-ugwaljanza bejn is-sessi matul is-Sena Ewropea u l-implimentazzjoni ta' dak il-prinċipju, kif ukoll evalwazzjoni tal-mod kif is-Sena Ewropea kienet ta' benefiċċju għal gruppi vulnerabbli.

Proposta għal deċiżjoni

Test propost mill-Kummissjoni

L-organizzazzjoni ta' laqgħat u avvenimenti fil-livell Komunitarju, maħsuba biex iqajmu kuxjenza dwar il-kwistjonijiet relatati mas-Sena Ewropea u dwar il-faqar u l-esklużjoni soċjali u biex jipprovdu forum għall-iskambju ta' l-ideat.

Dawn se jiġbru lill-partijiet interessati rilevanti u jkunu ppjanati flimkien ma' nies li qed jesperjenzaw il-faqar u l-għaqdiet tas-soċjetà ċivili li jirrappreżwentawhom, biex jipprovdu opportunità tajba biex jiġu indirizzati lakuni fil-politika u problemi ta' kuljum.

L-organizzazzjoni ta' laqgħat u avvenimenti fil-livell Komunitarju, maħsuba biex iqajmu kuxjenza dwar il-kwistjonijiet relatati mas-Sena Ewropea u dwar il-faqar u l-esklużjoni soċjali, kif ukoll biex jipprovdu forum għall-iskambju ta' l-ideat.

Dawn se jiġbru lill-partijiet interessati rilevanti u jkunu ppjanati flimkien ma' nies li qed jesperjenzaw il-faqar u l-għaqdiet tas-soċjetà ċivili li jirrappreżwentawhom, biex jgħinu fl-iżvilupp ta' miżuri u prattiki marbuta ma' l-għoti tal-poter lil kulħadd fuq livell soċjali u jindirizzaw in-nuqqasijiet fil-politika kif ukoll iqajmu kuxjenza dwar l-istituzzjonijiet varji rigward l-aspetti multidimensjonali tal-faqar (b'mod speċjali fost in-nisa u t-tfal) bħall-aċċess għall-impjieg, l-akkomodazzjoni, il-protezzjoni soċjali, l-appoġġ għall-familji u s-servizzi soċjali u tas-saħħa.

Ġustifikazzjoni

L-għan tas-sena huwa li jinħolqu kundizzjonijiet li jillimitaw il-proliferazzjoni ta' l-inugwaljanzi soċjali, fost affarijiet oħra billi jindirizzaw l-aspetti multidimensjonali tal-faqar u n-nuqqasijiet possibbli fil-politika.

Proposta għal deċiżjoni

Anness - taqsima I - punt 2 - inċiż 1

Test propost mill-Kummissjoni

• L-organizzazzjoni ta' bosta inizjattivi ta' solidarjetà għat-tnaqqis tal-faqar u l-inklużjoni soċjali biex ċittadini ordinarji jingħataw l-opportunità biex jikkontribwixxu direttament jew permezz ta' l-għaqdiet tagħhom, anke jekk modestament jew f'liema forma tkun.

Kampanji fil-mezzi tax-xandir jistgħu jagħtu appoġġ lil operazzjonijiet ta' ġbir ta' fondi fi ħdan il-qafas tas-Sena Ewropea;

• L-organizzazzjoni ta' bosta inizjattivi ta' solidarjetà għat-tnaqqis tal-faqar u l-inklużjoni soċjali biex iċ- ċittadini kollha jingħataw l-opportunità biex jikkontribwixxu direttament jew permezz ta' l-għaqdiet tagħhom, anke jekk modestament jew f'liema forma tkun.

Kampanji fil-mezzi tax-xandir fil-livell nazzjonali u fl-UE jistgħu jagħtu appoġġ lil operazzjonijiet ta' ġbir ta' fondi fi ħdan il-qafas tas-Sena Ewropea;

Ġustifikazzjoni

Għal raġunijiet ta' kjarifika.

Proposta għal deċiżjoni

Anness - taqsima I - paragrafu 2 - inċiż 3

Test propost mill-Kummissjoni

• Kampanja ta' tagħrif fil-livell Komunitarju b'pożizzjoni fil-livell nazzjonali, ibbażata kemm fuq il- kanali ta' komunikazzjoni tradizzjonali kif ukoll dawk ġodda flimkien ma' teknoloġiji ġodda;

• Kampanja ta' tagħrif fil-livell Komunitarju b'pożizzjoni fil-livell nazzjonali u lokali , ibbażata kemm fuq il- mezzi ta' komunikazzjoni tradizzjonali kif ukoll dawk ġodda flimkien ma' teknoloġiji ġodda;

Ġustifikazzjoni

Il-livell lokali huwa importanti għax l-awtoritajiet lokali u reġjonali għandhom rwol partikulari fl-għarfien u l-promozzjoni ta' aċċess effettiv għal servizzi soċjali, ekonomiċi u kulturali għal nies li qed jgħixu fil-faqar jew li jsofru minn esklużjoni soċjali.

Huma għandhom responsabilità bażika biex iwettqu l-politiki mfassla biex jiggarantixxu l-integrazzjoni ta' nies li huma esklużi.

Proposta għal deċiżjoni

Anness - taqsima I - punt 2 - inċiż 5

Test propost mill-Kummissjoni

• Miżuri u inizjattivi xierqa biex jixxandru r-riżultati u jogħla l-profil tal-programmi, l-azzjonijiet u l-inizjattivi Komunitarji li jikkontribwixxu għall-għanijiet tas-Sena Ewropea;

• Miżuri u inizjattivi xierqa biex jipprovdu l-informazzjoni, jixxandru r-riżultati u tiżdied il-viżibilità tal-programmi, ta' l-azzjonijiet u ta' l-inizjattivi Komunitarji li jikkontribwixxu għall-għanijiet tas-Sena Ewropea;

Ġustifikazzjoni

Il-viżibilità ta' programmi u inizjattivi Komunitarji marbuta mas-Sena Ewropea għandha tissaħħaħ.

Proposta għal deċiżjoni

Anness - taqsima I - paragrafu 2 - inċiż 6

Test propost mill-Kummissjoni

• Inizjattivi xierqa minn istituzzjonijiet edukattivi biex ixerrdu t-tagħrif dwar is-Sena Ewropea;

• Inizjattivi xierqa minn istituzzjonijiet edukattivi, NGOs u assoċjazzjonijiet ta' karità fil-livell nazzjonali u fl-UE , biex ixerrdu t-tagħrif dwar is-Sena Ewropea u dwar il-miżuri rigward il-ġlieda kontra l-faqar u l-esklużjoni soċjali ;

Ġustifikazzjoni

L-organizzazzjonijiet mhux governattivi u l-assoċjazzjonijiet ta' karità jeħtieġ li jkunu involuti biex ikun żgurat l-appoġġ.

Proposta għal deċiżjoni

Anness - taqsima I - paragrafu 3 - inċiż 1

Test propost mill-Kummissjoni

Stħarriġiet u studji madwar il-Komunità għall-istima u r-rappurtar tat-tħejjija, l-effettività, l-impatt u l-monitoraġġ fit-tul tas-Sena Ewropea.

Biex jiġi ffaċilitat kunsens ġdid madwar is -soluzzjonijiet politiċi, stħarriġ ta' din ix-xorta se jinkludi wkoll sensiela ta' mistoqsijiet biex titkejjel l-opinjoni pubblika dwar il-politika dwar il-prevenzjoni u l-ġlieda kontra l-faqar u l-esklużjoni soċjali, inklużi sistemi ta' ħarsien soċjali, u sistemi ta' ħarsien soċjali, u r-rwol potenzjali ta' l-Unjoni fil-ġlieda kontra l-faqar u l-esklużjoni.

Dan se jsir fl-2009 biex ir-riżultati tiegħu jkunu jistgħu jiġu ppreżentati fil-Konferenza Miftuħa tas-Sena Ewropea;

• Stħarriġiet u studji madwar il-Komunità, ibbażati fuq il-ġbir ta' dejta maqsuma skond il-ġeneru, għall-istima u r-rappurtar tat-tħejjija, l-effettività u l-impatt immedjat u fuq tul ta' żmien tas-Sena Ewropea.

Biex tiġi ffaċilitata l-identifikazzjoni tas- soluzzjonijiet politiċi innovattivi , stħarriġ ta' din ix-xorta se jkejjel ukoll l-opinjoni pubblika dwar il-politika dwar il-prevenzjoni u l-ġlieda kontra l-faqar u l-esklużjoni soċjali, inklużi, fejn xieraq, sistemi ta' ħarsien soċjali, u l-irwol potenzjali ta' l-Unjoni fil-ġlieda kontra l-faqar u l-esklużjoni kemm fl-UE u kemm fid-dinja kollha .

Dan l-istħarriġ se jsir fl-2009 biex ir-riżultati tiegħu jkunu jistgħu jiġu ppreżentati fil-Konferenza Miftuħa tas-Sena Ewropea;

Ġustifikazzjoni

L-Għanijiet tal-Millennju għall-Iżvilupp tan-Nazzjonijiet Uniti jappoġġjaw il-ġlieda kontra l-faqar u huma għalhekk ta' sostenn għas-sena Ewropea 2010.

Barra dan, f'dinja globalizzata, l-eradikazzjoni tal-faqar fil-fruntieri ta' l-UE hija marbuta mill-qrib mal-ġlieda kontra l-faqar f'pajjiżi terzi.

Proposta għal deċiżjoni

Anness - taqsima I - punt 3 - inċiż 1 a (ġdid)

Test propost mill-Kummissjoni

• Il-promozzjoni ta' studju dwar l-attakki fuq id-drittijiet fundamentali li jirriżultaw minn faqar serju;

Ġustifikazzjoni

Miljuni ta' ċittadini Ewropej m'għandhomx aċċess xieraq għad-drittijiet fundamentali minħabba li huma kkundannati li jgħixu f'faqar estrem u fl-esklużjoni soċjali.

Għalhekk għandu jiġi promoss studju dwar din ir-realtà.

Proposta għal deċiżjoni

Test propost mill-Kummissjoni

Azzjonijiet f'livell lokali, reġjonali jew nazzjonali jistgħu jikkwalifikaw għal finanzjament mill-baġit Komunitarju sa massimu ta' 50% ta' l-ispejjeż eliġibbli totali għal kull pajjiż parteċipant.

Kofinanzjament nazzjonali għandu jaqbel mal-finanzjament ta' l-UE b'ta' l-inqas 50% minn sorsi pubbliċi jew privati.

Fl-għażla ta' l-azzjonijiet, il-Korpi Implimentattivi Nazzjonali se jkunu liberi li jiddeċiedu jekk għandhomx, u f'liema livell, jitolbu kofinanjzment mill-għaqda respopnsabbli għall-implimentazzjoni ta' l-azzjonijiet individwali.

Il-kofinanzjament nazzjonali għandu jaqbel mal-finanzjament ta' l-UE b'ta' l-inqas 50% minn sorsi pubbliċi jew privati.

Fl-għażla ta' l-azzjonijiet, il-Korpi Implimentattivi Nazzjonali se jkunu liberi li jiddeċiedu jekk għandhomx, u f'liema livell, jitolbu kofinanzjament mill-għaqda responsabbli għall-implimentazzjoni ta' l-azzjonijiet individwali, bil-possibilità li jqisu jekk jiffinanzjawx attivitajiet anke sa 100% ta' l-ispejjeż tal-proġett mill-Korpi Implimentattivi Nazzjonali .

Proposta għal deċiżjoni

Test propost mill-Kummissjoni

Bi tweġiba għad-Dokument ta' Qafas Strateġiku, kull Korp Implimentattiv Nazzjonali se jipproduċi Programm Nazzjonali għall-implimentazzjoni tas-Sena Ewropea, b'koordinament u konsistenza mill-qrib ma' l-Istratepiji Nazzjonali għall-Ħarsien Soċjali u l-Inklużjoni Soċjali.

Bi tweġiba għad-Dokument ta' Qafas Strateġiku, kull Korp Implimentattiv Nazzjonali, wara li jikkonsulta s-soċjetà ċilivi , se jipproduċi Programm Nazzjonali għall-implimentazzjoni tas-Sena Ewropea, b'koordinament u konsistenza mill-qrib ma' l-Istrateġiji Nazzjonali għall-Ħarsien Soċjali u l-Inklużjoni Soċjali.

Ġustifikazzjoni

Wieħed mill-aspetti importanti tas-Sena Ewropea huwa s-sehem tan-nies li għandhom esperjenza tal-faqar, li minħabba l-esperjenza tagħhom jistgħu jgħinu biex itejbu l-kwalità tal-programm nazzjonali.

Proposta għal deċiżjoni

Anness – parti II – punt 4

Test propost mill-Kummissjoni

Kull Korp Implimentattiv Nazzjonali se jibgħat applikazzjoni waħda għall-finanzjament Komunirarju .

Dik l-applikazzjoni għall-għotja se tiddeskrivi l-programm u l-prijoritajiet nazzjonali għas-Sena Ewropea, l-azzjonijiet proposti għall-finanzjament fil-pajjiż parteċipanti rilevanti u l-għaqdiet responsabbli għall-implimentazzjoni ta' kull azzjoni individwali .

L-applikazzjoni għall-għotja se tkun akkumpanjata minn baġit dettaljat li jfassal l-ispejjeż totali ta' l-azzjonijiet proposti u l-ammont u s-sorsi tal-kofinanzjament.

L-ispejjeż eliġibbli jistgħu jinkludu l-ispejjeż amministrattivi u tal-persunal imġarrba mill-korp implimentattiv nazzjonali.

Kull Korp Implimentattiv Nazzjonali se jibgħat applikazzjoni waħda għall-finanzjament Komunitarju .

Dik l-applikazzjoni għall-għotja trid tiddeskrivi l-programm u l-prijoritajiet nazzjonali għas-Sena Ewropea, u l-azzjonijiet proposti għall-finanzjament.

L-applikazzjoni għall-għotja għandha tkun akkumpanjata minn baġit dettaljat li jfassal l-ispejjeż totali ta' l-azzjonijiet proposti u l-ammont u s-sorsi tal-kofinanzjament.

Proposta għal deċiżjoni

Test propost mill-Kummissjoni

Il-Kummissjoni se tivvaluta u, jekk ikun hemm bżonn, titlob xi modifiki għall-applikazzjonijiet għall-finanzjament Komunitarju mibgħut mill-Korpi Implimentattivi Nazzjonali.

Il-Kummissjoni se tivvaluta l-konformità ma' l-objettivi msemmija fl-Artikolu 2 u, jekk ikun hemm bżonn, titlob xi modifiki għall-applikazzjonijiet għall-finanzjament Komunitarju mibgħut mill-Korpi Implimentattivi Nazzjonali.

Ġustifikazzjoni

Il-Kummissjoni għandha tiżgura li l-applikazzjonijiet għall-iffinanzjar mill-Komunità jkunu konformi ma' l-objettivi tas-Sena kif imsemmi fl-Artikolu 2 tal-proposta.

Proposta għal deċiżjoni

Anness - parti IV - paragrafu 2 - inċiż -1 (ġdid)

Test propost mill-Kummissjoni

• il-promozzjoni ta' strateġiji integrati multidimensjonali għall-prevenzjoni u l-eradikazzjoni tal-faqar, b'mod partikulari faqar aħrax, u ta' approċċi li jkunu integrati fil-politika soċjali, ekonomika u kulturali kollha;

Ġustifikazzjoni

Is-Sena għandha tgħin biex jiġu integrati l-aspetti multidimensjonali tal-faqar fil-politiki ekonomiċi, kulturali u soċjali.

Proposta għal deċiżjoni

Anness - taqsima IV - paragrafu 2 - inċiż 1

Test propost mill-Kummissjoni

il- faqar tat-tfal u t-trażmissjoni interġenerazzjonali tal-faqar;

• il-ġlieda kontra l -faqar tat-tfal , inkluża t-trażmissjoni interġenerazzjonali tal-faqar kif ukoll il-faqar fil-familji, b'attenzjoni speċjali fuq familji kbar, dawk b'ġenitur wieħed u dawk li qed jieħdu ħsieb persuna dipendenti, kif ukoll il-faqar li jiffaċċjaw it-tfal fl-istituzzjonijiet;

Ġustifikazzjoni

Għandha tingħata attenzjoni speċifika lill-qagħda tal-familji vulnerabbli.

Proposta għal deċiżjoni

Anness - taqsima IV - paragrafu 2 - inċiż 2

Test propost mill-Kummissjoni

• suq tax-xogħol inklussiv ;

• il-promozzjoni ta' swieq tax-xogħol inklużivi, it-trattament tal-faqar fix-xogħol u l-ħtieġa li x-xogħol ikun irendi ;

Ġustifikazzjoni

Ħafna nies li qegħdin jaħdmu jkunu għadhom fir-riskju tal-faqar minħabba, fost l-oħrajn, impjiegi ta' kwalità inferjuri u pagi baxxi.

Din il-problema għandha bżonn attenzjoni speċifika matul is-Sena Ewropea.

Proposta għal deċiżjoni

Anness - taqsima IV - paragrafu 2 - inċiż 3

Test propost mill-Kummissjoni

• l-iżvantaġġi fl-edukazzjoni u t-taħriġ, inkluż taħriġ fil-kompetenza diġitali;

• it-tneħħija ta' l-iżvantaġġi fl-edukazzjoni u t-taħriġ, inkluż taħriġ fil-kompetenza diġitali u l-promozzjoni ta' aċċess indaqs għal kulħadd għall-ICTs, b'attenzjoni partikulari fuq il-ħtiġijiet speċifiċi tal-persuni b'diżabilità;

Ġustifikazzjoni

L-aċċess għall-opportunitajiet ta' tagħlim tul il-ħajja huwa ta' importanza partikulari għaliex il-ħiliet tan-nies iridu jiġu adattati għall-bidliet fis-swieq tax-xogħol biex ikollhom l-opportunità ta' xogħol ta' livell deċenti.

Proposta għal deċiżjoni

Anness - taqsima IV - paragrafu 2 - inċiż 4

Test propost mill-Kummissjoni

• il-faqar u d-dimensjoni tas-sessi ;

• it-trattament tad-dimensjonijiet tas-sess u ta' l-età tal-faqar ;

Ġustifikazzjoni

Il-faqar ma jaffettwax bl-istess mod lin-nisa u lill-irġiel jew lill-anzjani.

Dawn id-differenzi għandhom jiġu kkunsidrati fil-politiki u fl-inizjattivi matul u wara s-Sena Ewropea.

Proposta għal deċiżjoni

Anness - taqsima IV - paragrafu 2 - inċiż 5

Test propost mill-Kummissjoni

• l-aċċess għas-servizzi bażiċi , inkluża akkomodazzjoni deċenti;

• li jiġi żgurat l-aċċess ugwali għal riżorsi u servizzi xierqa , inkluża akkomodazzjoni deċenti, ħarsien tas-saħħa u ħarsien soċjali ;

Ġustifikazzjoni

L-aċċess għal riżorsi adegwati, għall-ħarsien tas-saħħa u l-ħarsien soċjali huwa importanti ħafna għan-nies li jgħixu fil-faqar u jrid jiġi indirizzat b'mod xieraq mis-Sena Ewropea.

Proposta għal deċiżjoni

Anness - taqsima IV - paragrafu 2 - inċiż 5 a (ġdid)

Test propost mill-Kummissjoni

• li jiġi ffaċilitat l-aċċess għal opportunitajiet kulturali u għal waqt il-ħin liberu;

Ġustifikazzjoni

Il-persuni milquta mill-faqar spiss ma jkollhomx aċċess għal opportunitajiet kulturali jew għal waqt il-ħin liberu.

Proposta għal deċiżjoni

Anness - taqsima IV - paragrafu 2 - inċiż 6

Test propost mill-Kummissjoni

• l-għelbien tad-diskriminazzjoni u l-promozzjoni ta' l-integrazzjoni ta' l-immigranti u l-inklużjoni soċjali u fis-suq tax-xogħol ta' minoritajiet etniċi;

• l-għelbien tad-diskriminazzjoni u l-promozzjoni ta' l-inklużjoni soċjali ta' l-immigranti u ta' minoranzi etniċi;

Ġustifikazzjoni

Biex ikun iċċarat li l-integrazzjoni fis-soċjetajiet ta' l-immigranti u tal-minoranzi etniċi hija ta' l-akbar importanza.

Proposta għal deċiżjoni

Anness - taqsima IV - paragrafu 2 - inċiż 6 a (ġdid)

Test propost mill-Kummissjoni

• il-promozzjoni ta' approċċi integrati għall-inklużjoni attiva u l-immaniġġjar tal-ħajja privata;

Ġustifikazzjoni

Is-Sena għandha tgħin biex tippromwovi l-inklużjoni attiva kif ukoll l-immaniġġjar tal-ħajja privata mill-individwu nnifsu, b'mod partikulari l-immaniġġjar finanzjarju sod.

Proposta għal deċiżjoni

Anness - taqsima IV - paragrafu 2 - inċiż 6 b (ġdid)

Test propost mill-Kummissjoni

• il-promozzjoni ta' opportunitajiet indaqs għal kulħadd;

Ġustifikazzjoni

Peress li s-Sena Ewropea timmira għal opportunitajiet indaqs, huwa loġiku li dan jitpoġġa bħala parti mis-suġġett għal din is-Sena Ewropea.

Proposta għal deċiżjoni

Anness - taqsima IV - paragrafu 2 - inċiż 7

Test propost mill-Kummissjoni

• l-indirizzar tal-bżonnijiet ta' nies diżabbli u gruppi vulnerabbli oħrajn.

• l-indirizzar tal-bżonnijiet ta' persuni b'diżabilità u dipendenti u l-familji tagħhom, u gruppi vulnerabbli oħrajn kif ukoll persuni f'sitwazzjonijiet vulnerabbli, b'mod partikulari dawk mingħajr dar .

Ġustifikazzjoni

Persuni dipendenti u l-familji tagħhom li jieħdu ħsiebhom jinsabu f'risjku aktar għoli ta' faqar, bħall-persuni li qegħdin jiffaċċjaw sitwazzjoni personali diffiċli.

Fit-tnedija ta' l-Istrateġija ta' Liżbona f'Marzu 2000, il-Kunsill Ewropew stieden lill-Istati Membri u lill-Kummissjoni biex jieħdu passi biex iħallu " impatt deċiżiv fuq l-eradikazzjoni tal-faqar sa l-2010 ".

Kunsilli Ewropej segwenti reġgħu affermaw dan l-għan.

Fl-2006, 16% (78 miljun) tal-popolazzjoni totali ta' l-UE-25 kienu qed jgħixu 'l isfel mil-livell tal-faqar .

Fl-2000 fl-UE25 madwar 40 miljun ruħ (9% tat-total) kienu qegħdin jiffaċċjaw faqar persistenti .

Fl-2005, fl-UE-25 19% tat-tfal (19-il miljun) kienu fir-riskju tal-faqar .

Għalkemm f'bosta Stati Membri d-differenza bejn is-sessi qiegħda tonqos, fir-rigward tal-faqar u faqar persistenti d-differenza bejn is-sessi (fl-2006) hija ta' madwar 2 punti perċentwali .

Il-Kunsill Ewropew ta' Liżbona ta' Marzu 2000 stabbilixxa l-Metodu Miftuħ ta' Koordinament (OMC) li jipprovdi qafas ta' koordinament politiku mingħajr restrizzjonijiet politiċi.

Kif inhu, dan isaħħaħ it-twettiq tal-għan strateġiku ta' l-Unjoni dwar tkabbir ekonomiku sostnut, aktar impjiegi ta' kwalità aħjar, u koeżjoni soċjali akbar sa l-2010.

L-Istati Membri jaqblu li jidentifikaw u jippromwovu l-politiki tagħhom l-aktar effettivi fl-oqsma tal-Ħarsien Soċjali u ta' l-Inklużjoni Soċjali bl-iskop li jitgħallmu mill-esperjenzi ta' xulxin.

Dan huwa metodu flessibbli u deċentralizzat, li jinvolvi:

Fil-qafas ta' dan il-metodu flessibbli u deċentralizzat, l-Istati Membri jiftiehmu dwar objettivi komuni u indikaturi komuni, iħejju rapporti strateġiċi nazzjonali u jippreżentaw l-evalwazzjoni tagħhom.

Sa minn Jannar 2007, il-programm integrat il-ġdid ta' l-UE għall-impjiegi u s-solidarjetà soċjali jappoġġja l-għanijiet stipulati fl-Aġenda Soċjali u jikkontribwixxi għall-istrateġija aktar wiesgħa ta' l-Unjoni dwar l-impjiegi u t-tkabbir.

L-objettivi predominanti ta' l-OMC dwar il-ħarsien soċjali u l-inklużjoni soċjali huma l-promozzjoni ta':

· Interazzjoni effettiva u reċiproka bejn l-Istrateġija ta' Żvilupp Sostenibbli ta' l-UE u l-objettivi ta' Liżbona dwar tkabbir ekonomiku akbar, aktar impjiegi u aħjar, u koeżjoni soċjali akbar;

· Politiki dwar l-inkużjoni soċjali, ugwaljanza bejn l-irġiel u n-nisa u opportunitajiet indaqs għal kulħadd permezz ta' sistemi ta' ħarsien soċjali li jkunu aċċessibbli, sostenibbli finanzjarjament u effiċjenti;

· Governanza tajba, trasparenza u s-sehem tal-partijiet interessati fit-tfassil, l-implimentazzjoni u l-monitoraġġ tal-politika.

Fil-qafas ta' l-għanijiet predominanti hemm imniżżel li l-OMC għandu jimmira li jkollu impatt deċiżiv fuq l-eradikazzjoni tal-faqar u l-esklużjoni soċjali.

Wara l-mandat mill-Kunsill Ewropew ta' Liżbona, l-Istati Membri u l-Kummissjoni fittxew li jiżviluppaw approċċi komuni u kompatibilità rigward l-indikaturi.

Fl-2001, il-Kumitat għall-Ħarsien Soċjali (SPC) ressaq rapport li jirrakkomanda sett ta' indikaturi miftiehma b'mod komuni li ġie adottat fil-Kunsill għall-Impjiegi u l-Affarijiet Soċjali f'Diċembru 2001 u wara tressaq quddiem is-Summit ta' Laeken-Brussell ta' l-UE.

F'Ġunju 2006, l-SPC adotta sett emendat ta' indikaturi komuni dwar il-proċess ta' ħarsien soċjali u inklużjoni soċjali.

Rigward l-objettiv ta' l-eradikazzjoni tal-faqar u l-esklużjoni soċjali wieħed mill-indikaturi komuni miftiehma huwa r-rata ta' dawk fir-riskju tal-faqar (il-parti tal-persuni li għandhom dħul disponibbli ekwivalizzat taħt is-60% tad-dħul medjan nazzjonali ekwivalizzat).

Sommarju tal-Komunikazzjoni tal-Kummissjoni rigward is-Sena Ewropea 2010

Fl-Aġenda Soċjali tagħha ta' l-2005-2010, il-Kummissjoni ħabbret proposta biex l-2010 ssir is-Sena Ewropea għall-ġlieda kontra l-faqar u l-esklużjoni soċjali.

Il-baġit allokat għas-Sena – 17-il mijun ewro – jirrappreżenta l-ogħla baġit li qatt ġie allokat għal Sena Ewropea, u b'hekk jidher ċar kemm hi kbira l-importanza politika tagħha.

L-għan tas-Sena Ewropea huwa li jiġi kkonfermat mill-ġdid l-impenn ta' l-Unjoni għas-solidarjetà, għall-ġustizzja soċjali, għal koeżjoni akbar, u li ssir kampanja għall-konsistenza kif ukoll li jikber l-appoġġ għall-għanijiet predominanti ta' l-Unjoni billi jsir impatt deċiżiv fuq l-eradikazzjoni tal-faqar.

Is-Sena Ewropea għandha tqajjem il-kuxjenza pubblika dwar il-faqar u l-esklużjoni soċjali fl-Ewropa u għandha twassal il-messaġġ li dawn ixekklu l-iżvilupp soċjali u ekonomiku.

Għandha tafferma mill-ġdid l-importanza tar-responsabiltà kollettiva, billi tinvolvi mhux biss lil dawk li jieħdu d-deċiżjonijiet iżda wkoll lill-atturi pubbliċi u privati.

Minbarra l-għanijiet ġenerali , erba' għanijiet speċifiċi huma l-bażi tal-proposta għal Sena Ewropea għall-ġlieda kontra l-faqar u l-esklużjoni soċjali:

· L-għarfien tad-dritt ta' nies f'qagħda ta' faqar u esklużjoni soċjali li jgħixu b'dinjità u li jkunu parti sħiħa mis-soċjetà.

· Żieda fis-sjieda pubblika tal-politiki u l-azzjonijiet favur l-inklużjoni soċjali, b'enfasi fuq ir-responsabilità ta' kulħadd biex jiġu indirizzati l-faqar u l-marġinalizzazzjoni.

· Il-promozzjoni ta' soċjetà iktar koeżiva, billi titqajjem kuxjenza pubblika tal-benefiċċji għal kulħadd ta' soċjetà fejn il-faqar huwa eradikat u ħadd ma hu kkundannat jgħix fil-marġini.

· It-tennija ta' l-impenn politiku qawwi ta' l-UE għall-ġlieda kontra l-faqar u l-esklużjoni soċjali, u l-promozzjoni ta' dan l-impenn fil-livelli kollha ta' governanza.

L-attivitajiet tas-Sena Ewropea se jkunu l-bażi tal-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali u se jkollhom il-mira li jipproduċu valur miżjud ċar f'termini ta' l-impatt u l-effikaċja tal-politika.

Għaldaqstant il-punti ttrattati għas-Sena Ewropea huma konformi ma' l-OMC.

Filwaqt li l-Unjoni tista' tipprovdi qafas għall-koordinament f'livelli varji, progress tanġibbli jintlaħaq biss permezz ta' l-involviment sinifikanti tal-pajjiżi parteċipanti fil-livell nazzjonali.

Attivitajiet li ġew definiti fil-livell Ewropew biex tiġi żgurata l-konsistenza fl-approċċ lejn soċjetà inklużiva jistgħu b'hekk jiġu addattati għall-ispeċifiċitajiet ta' kull pajjiż.

Se jinħatar Kumitat magħmul minn rappreżentanti ta' l-Istati Membri biex jassisti lill-Kummissjoni fl-implimentazzjoni ta' l-attivitajiet tas-Sena Ewropea.

Il-Kumitat jimmonitorja l-implimentazzjoni ta' l-attivitajiet fuq il-bażi ta' linji gwida komuni żviluppati mill-Kummissjoni, id-Dokument dwar Linji Gwida Strateġiċi (SFD).

L-implimentazzjoni nazzjonali għandha tkun konsistenti ma' l-objettivi tal-politika stipulati għas-Sena Ewropea, b'rispons għall-SFD.

Kull Stat Membru se jibgħat lill-Kummissjoni Programm Nazzjonali għall-implimentazzjoni tas-Sena Ewropea.

Kull programm għandu jkun imfassal, adottat u implimentat b'koperazzjoni stretta ma' u taħt is-superviżjoni tal-Korpi Implimentattivi Nazzjonali (NIBs) nominati mill-pajjiżi parteċipanti tas-Sena Ewropea.

Fit-twaqqif u t-twettiq ta' l-istrateġiji nazzjonali tagħhom, kull NIB se jikkonsulta u jikkopera mill-qrib mal-Grupp Konsultattiv Nazzjonali — NAG — kompost minn firxa wiesgħa ta' partijiet interessati, inklużi l-għaqdiet tas-soċjetà ċivili li jirrappreżentaw l-interessi tan-nies fil-faqar, ir-rappreżentanti parlamentari nazzjonali, is-sieħba soċjali, u l-awtoritajiet lokali.

L-esperjenza ta' Snin Ewropej preċedenti fil-qasam soċjali wriet ir-rilevanza tagħhom fit-tqajjim ta' kuxjenza fost il-pubbliku ġenerali, it-trawwim tal-parteċipazzjoni, it-tisħiħ ta' l-impenn politiku fil-livelli kollha u l-kontribuzzjoni għall-bidla politika.

Il-proposta b'hekk tikkonforma mal-prinċipju tas-sussidjarjetà stabbilit mill-Artikolu 5 tat-Trattat.

Fl-istess ħin, il-proposta għas-Sena Ewropea tenfasizza l-importanza li jiġu rrispettati t-tradizzjonijiet u l-kuntesti nazzjonali differenti ta' l-Istati Membri, kemm biex tkun żgurata l-flessibilità fl-implimentazzjoni kif ukoll biex ikunu evitati l-interferenzi mal-prattiki tajba li diġà jeżistu f'xi Stati Membri.

F'dan ir-rigward, il-proposta tosserva wkoll il-prinċipju ta' proporzjonalità.

Il-qalba ta' l-emendi tal-Parlament Ewropew

Il-Parlament Ewropew, fir-rapport tiegħu dwar l-Inventarju tar-Realtà Soċjali, ta l-appoġġ tiegħu għall-proposta tal-Kummissjoni dwar Sena Ewropea 2010 bil-għan li jiġu miġġielda l-faqar u l-esklużjoni soċjali.

F'termini ġenerali r-Rapporteur japprova l-kontenut tal-proposta tal-Kummissjoni u jinsab sodisfatt b'mod partikulari dwar ir-rikonoxximent ta' l-aspetti multidimensjonali tal-faqar u l-bżonn li tiżdied il-kuxjenza pubblika u r-responsabilità pubblika u privata kif ukoll is-sehem tan-nies milquta mill-faqar u tar-rappreżentanti tagħhom fl-implimentazzjoni tas-Sena.

Il-qalba tal-kontenut tar-rapport hija mmirata lejn id-dettalji u tintroduċi xi elementi importanti ġodda.

Il-punti li ġew diskussi huma:

Il-perspettiva globali tal-faqar u l-inklużjoni soċjali bir-rabta tas-Sena Ewropea ma' l-Għanijiet tal-Millennju tan-NU u b'mod speċjali mal-Jum Internazzjonali ta' l-eradikazzjoni tal-Faqar (17 ta' Ottubru).

Għandha tkun ħaġa ċara mill-bidu tas-Sena Ewropea li l-iskop tagħha mhux biss il-ġlieda kontra l-faqar (aħrax) iżda wkoll il-prevenzjoni tal-faqar u ta' l-esklużjoni soċjali.

Biex jiġi żviluppat aktar il-kunċett tal-Proposta tal-Kummissjoni rigward il-kumplessità u l-aspetti multidimensjonali tal-faqar u ta' l-esklużjoni soċjali.Dan isir permezz ta' definizzjoni aktar estensiva tal-gruppi konċernati, pereżempju bl-introduzzjoni ta' dawk li jitilqu mill-iskola kmieni u dawk bla xogħol għal żmien twil.

Hemm ukoll kjarifika oħra dwar politiki multidimensjonali li jridu jiġu koordinati u implimentati fil-livelli nazzjonali, reġjonali u lokali biex jintlaħaq l-għan tas-Sena Ewropea.

Dawn il-politiki għandhom jipprovdu aċċess indaqs għall-edukazzjoni u għat-tagħlim tul il-ħajja inkluż l-aċċess għall-ICTs, għas-sistemi ta' ħarsien soċjali, għall-kwalità tas-servizzi soċjali u tas-saħħa kif ukoll għad-djar.

Punt separat ta' attenzjoni huwa l-bżonn li jiġi żgurati t-trattament indaqs u n-non-diskriminazzjoni, fost l-oħrajn permezz ta' l-implimentazzjoni aħjar tal-leġiżlazzjoni rilevanti ta' l-UE, peress li n-nisa u l-gruppi vulnerabbli jkunu ffaċċjati bil-faqar u bl-esklużjoni soċjali aktar minn oħrajn.

Ir-rapporteur xtaq ukoll jagħmel enfasi akbar fuq il-governanza u l-ħolqien ta' sinerġiji ma' programmi u inizjattivi eżistenti.

Ġie ċċarat li fil-livell ta' l-UE, is-Sena m'għandhiex tintuża biss biex ittenni l-impenji ta' qabel u lanqas biss biex jissaħħaħ il-Metodu Miftuħ ta' Koordinament iżda għandha twassal għal aktar sforzi f'termini ta' l-iskambju ta' prattiki tajba, it-tnedija ta' inizjattivi ġodda, eċċ.

Fl-interess tal-koerenza u tal-kontinwità ta' l-azzjonijiet, jeħtieġ li jiġu stabbiliti rabtiet akbar mar-riżultati tas-Snin Ewropej ta' qabel u l-koordinazzjoni ma' programmi Ewropej eżistenti u ma' riżorsi finanzjarji li jappoġġjaw il-ġlieda kontra l-faqar u l-esklużjoni soċjali teħtieġ tissaħħaħ.Sabiex is-Sena Ewropea tkun suċċess, l-awtoritajiet nazzjonali, reġjonali u lokali jridu jaħdmu flimkien u jeħtieġ li l-parteċipanti rilevanti kollha jkunu involuti meta l-Istati Membri jibdew jiddiskutu l-kontenut nazzjonali tas-Sena Ewropea.

Flimkien mal-punt ta' qabel, il-Parlament Ewropew isibha importanti ħafna li l-persuni ffaċċjati bil-faqar u bl-esklużjoni soċjali jkunu verament involuti fid-diskussjonijiet fil-livell ta' l-UE u f'dak nazzjonali rigward il-kontenut u l-implimentazzjoni tal-pjanijiet tas-Sena Ewropea.

Dan kollu jwassal għal modifiki speċifiċi tal-premessi u ta' l-Artikoli.

Ingħatat attenzjoni speċifika għall-Artikolu 2 (objettivi) u l-Anness, taqsima IV, paragrafu 2 (temi tas-Sena Ewropea).

Fl-Artikolu 2 il-modifika hija dwar is-sehem u l-parteċipazzjoni tal-gruppi kollha konċernati.

Dan l-Artikolu huwa marbut ukoll ma' l-Anness, taqsima IV.

F'dan l-Anness il-modifiki ewlenin huma dwar l-introduzzjoni ta' xi temi addizzjonali bl-iskop li ssir enfasi fuq l-importanza tal-ġlieda kontra l-faqar tat-tfal korrelatat mal-faqar tal-familja, li ssir promozzjoni għat-trattament ugwali u għan-non-diskriminazzjoni, għall-approċċi ta' inklużjoni attiva kif ukoll għall-aċċess għall-kultura u għall-attivitajiet tal-ħin liberu (l-iskop huwa li ssir rabta bejn it-temi u l-aspetti multidimensjonali tal-faqar u ta' l-esklużjoni soċjali).

OPINJONI TAL-KUMITAT GĦAD-DRITTIJIET TAN-NISA U L-UGWALJANZA BEJN IS-SESSI

għall-Kumitat għall-Impjiegi u l-Affarijiet Soċjali

dwar il-proposta għal deċiżjoni tal-Parlament Ewropew u tal-Kunsill dwar is-Sena Ewropea għall-Ġlieda Kontra l-Faqar u l-Esklużjoni Soċjali 2010

Il-Kumitat għad-Drittijiet tan-Nisa u l-Ugwaljanza bejn is-Sessi jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, sabiex jinkorpora l-emendi li ġejjin fir-rapport tiegħu:

Proposta għal deċiżjoni

Test propost mill-Kummissjoni

(11) Fil-Pjanijiet ta' Azzjoni Nazzjonali għall-Inklużjoni Soċjali, bosta pajjiżi enfasizzaw ir-riskju għoli ta' faqar u/jew esklużjoni minn xi gruppi partikolari, inklużi t-tfal, ġenituri waħedhom, l-anzjani, il-migranti u l-minoritajiet etniċi, il-persuni diżabbli, in-nies bla dar, il-ħabsin, in-nisa u t-tfal li huma vittmi ta' vjolenza, u min jabbuża severament mis-sustanzi.

(11) Fil-Pjanijiet ta' Azzjoni Nazzjonali għall-Inklużjoni Soċjali, bosta pajjiżi enfasizzaw ir-riskju għoli ta' faqar u/jew esklużjoni minn xi gruppi partikolari, inklużi t-tfal, ġenituri waħedhom, familji kbar, l-anzjani, iż-żgħażagħ u b'mod partikulari t-tfajliet, il-migranti u l-minoritajiet etniċi, il-persuni diżabbli, in-nies bla dar, il-ħabsin, in-nisa u t-tfal li huma vittmi ta' vjolenza, u min jabbuża severament mis-sustanzi.

Proposta għal deċiżjoni

Test propost mill-Kummissjoni

(12) Għalkemm ix-xogħol inaqqas sinifikantement ir -riskju ta' faqar għall-individwu, spiss ma jkunx biżżejjed biex jeħles lin-nies mill-faqar, u r-rata ta' "fir-riskju ta' faqar" għadha relattivament għolja anke għal dawk li jaħdmu.

Il-faqar fost min għandu xogħol huwa marbut ma' pagi baxxi, ħiliet baxxi, u xogħol prekarju u spiss part-time, imma wkoll għall- karatteristiċi tad-dar fejn joqgħod l-individwu, f'termini ta' dipendenti u l-intensità tal-ħidma tad-dar.

Impjieg ta' kwalità huwa għalhekk essenzjali biex jeħles lill-individwi mill-faqar.

(12) Għalkemm ix-xogħol inaqqas b'mod sinifikanti r -riskju ta' faqar għall-individwu, spiss ma jkunx biżżejjed biex jeħles lin-nies mill-faqar, u r-rata ta' "fir-riskju ta' faqar" għadha relattivament għolja anke għal dawk li jaħdmu.

Il-faqar fost min għandu xogħol huwa marbut ma' pagi baxxi, ħiliet baxxi, inqas possibilitajiet ta' taħriġ vokazzjonali u ta' konċiljazzjoni tal-ħajja tax-xogħol ma' familja, xogħol prekarju u spiss part-time u kundizzjonijiet ta' xogħol prekarji, imma wkoll mal-livell ta' għajnuna soċjali u ekonomika b'rabta mal- karatteristiċi tad-dar fejn joqgħod l-individwu, f'termini ta' dipendenti u l-intensità tal-ħidma tad-dar.

Impjieg ta' kwalità u appoġġ soċjali u ekonomiku huma għalhekk essenzjali biex jeħilsu lill-individwi mill-faqar.

Proposta għal deċiżjoni

Test propost mill-Kummissjoni

(15) Ta' importanza essenzjali għall-impatt pożittiv ta' l-azzjoni Komunitarja fil-ġlieda kontra l-faqar u l-esklużjoni soċjali hija kemm din tgawdi minn appoġġ popolari wiesa'.

Is-Sena Ewropea għandha sservi bħala katalista biex titqajjem kuxjenza u jinħoloq momentum.

Hija għandha tgħin biex tiffoka l-attenzjoni politika u timmobilizza lil kull min hu kkonċernat sabiex jiġi avvanzat il-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali.

Hija għandha tgħin biex tiffoka l-attenzjoni politika u timmobilizza lil kull min hu kkonċernat sabiex jiġi avvanzat u msaħħaħ il-Metodu Miftuħ ta' Koordinament dwar il-Ħarsien Soċjali u l-Inklużjoni Soċjali, kif ukoll biex ikunu promossi aktar azzjonijiet fil-livelli ta' Unjoni Ewropea u ta' Stat Membru, flimkien mal-persuni affettwati mill-faqar u r-rappreżentanti tagħhom.

F'dan ir-rigward, għandha tkun iddedikata attenzjoni partikulari lill-implimentazzjoni effettiva fil-livell ta' Stat Membru tal-leġiżlazzjoni Komunitarja rigward l-opportunitajiet indaqs u l-ugwaljanza bejn is-sessi.

Proposta għal deċiżjoni

Test propost mill-Kummissjoni

c) Koeżjoni — Il-promozzjoni ta' soċjetà iktar koeżiva billi titqajjem kuxjenza pubblika tal-benefiċċji għal kulħadd ta' soċjetà fejn il-faqar huwa eradikat u ħadd ma hu kkundannat jgħix fil-marġini.

c) Koeżjoni — Il-promozzjoni ta' soċjetà iktar koeżiva billi jkunu mmodifikati l-politiki soċjali u ekonomiċi li huma l-kaġun ta' nuqqas ta' ugwaljanza soċjali u tal-faqar (speċjalment fost in-nisa u t-tfal) u billi titqajjem kuxjenza pubblika tal-benefiċċji għal kulħadd ta' soċjetà fejn il-faqar huwa eradikat u ħadd ma hu kkundannat jgħix fil-marġini.

Is-Sena Ewropea għandha trawwem soċjetà li ssostni u tiżviluppa l-kwalità tal-ħajja, il-benessri soċjali u l-opportunitajiet indaqs għal kulħadd irrispettivament mill-isfond u l-ġeneru tagħhom, filwaqt li tiżgura l-iżvilupp sostenibbli u s-solidarjetà bejn u fi ħdan il-ġenerazzjonijiet u l-koerenza politika ma' l-azzjoni ta' l-UE madwar id-dinja.

Proposta għal deċiżjoni

Test propost mill-Kummissjoni

(d) Impenn — It-tennija ta' l-impenn politiku qawwi ta' l-UE għall-ġlieda kontra l-faqar u l-esklużjoni soċjali, u l -promozzjoni ta' dan l-impenn fil-livelli kollha ta' governanza.

(d) Impenn — It-tennija ta' l-impenn politiku qawwi ta' l-UE għall-ġlieda kontra l-faqar u l-esklużjoni soċjali, il -promozzjoni ta' dan l-impenn fil-livelli kollha ta' governanza u l-modifika tal-politiki li jikkaġunaw il-faqar u l-esklużjoni soċjali .

Proposta għal deċiżjoni

Test propost mill-Kummissjoni

Is-Sena Ewropea għandha tqis il-modi differenti ta' kif in-nisa u l-irġiel jesperjenzaw il-faqar u l-esklużjoni soċjali.

Is-Sena Ewropea għandha tqis il-modi differenti ta' kif in-nisa u l-irġiel jesperjenzaw il-faqar u l-esklużjoni soċjali , u għandha tqis kunsiderazzjonijiet ta' ġeneru fl-implimentazzjoni u fl-evalwazzjoni ta' l-attivitajiet tagħha .

Proposta għal deċiżjoni

Test propost mill-Kummissjoni

Kull Stat Membru għandu jaħtar "Korp Implimentattiv Nazzjonali" biex jorganizza l-parteċipazzjoni tiegħu fis-Sena Ewropea u jiżgura koordinament fil-livell nazzjonali.

Il-Korp Implimentattiv Nazzjonali għandu jkun responsabbli għad-definizzjoni tal-programm nazzjonali u l-prijoritajiet għas-Sena Ewropea u għall-għażla ta' azzjonijiet individwali biex ikunu proposti għal finanzjament Komunitarju.

L-istrateġija u l-prijoritajiet nazzjonali għas-Sena Ewropea għandhom ikunu stabbiliti b'konformità ma' l-għanijiet elenkati fl-Artikolu 2.

L-istrateġija u l-prijoritajiet nazzjonali għas-Sena Ewropea għandhom ikunu stabbiliti b'konformità ma' l-għanijiet elenkati fl-Artikolu 2 u mal-prinċipju ta' l-integrazzjoni ta' kwistjonijiet li jirrigwardaw is-sessi skond l-Artikolu 4 .

Proposta għal deċiżjoni

Test propost mill-Kummissjoni

Deċiżjonijiet dwar il-finanzjament ta' l-azzjonijiet skond l-Artikolu 8(1) u l-Artikolu 8(2) għandhom ikunu adottati mill-Kummissjoni skond il-proċedura msemmija fl-Artikolu 7(2).

Deċiżjonijiet dwar il-finanzjament ta' l-azzjonijiet skond l-Artikolu 8(1) u l-Artikolu 8(2) għandhom ikunu adottati mill-Kummissjoni skond il-proċedura msemmija fl-Artikolu 7(2) , filwaqt li jiġi rrispettat il-prinċipju ta' l-integrazzjoni ta' kwistjonijiet li jirrigwardaw is-sessi skond l-Artikolu 4 .

Proposta għal deċiżjoni

Artikolu 15 - subparagrafu 1 a (ġdid)

Test propost mill-Kummissjoni

Proposta għal deċiżjoni

Anness – parti I. punt 1 Laqgħat u avvenimenti

Test propost mill-Kummissjoni

L-organizzazzjoni ta' laqgħat u avvenimenti fil-livell Komunitarju, maħsuba biex iqajmu kuxjenza dwar il-kwistjonijiet relatati mas-Sena Ewropea u dwar il-faqar u l-esklużjoni soċjali u biex jipprovdu forum għall-iskambju ta' l-ideat.

Dawn se jiġbru lill-partijiet interessati rilevanti u jkunu ppjanati flimkien ma' nies li qed jesperjenzaw il-faqar u l-għaqdiet tas-soċjetà ċivili li jirrappreżwentawhom , biex jipprovdu opportunità tajba biex jiġu indirizzati lakuni fil-politika u problemi ta' kuljum.

Dawn se jiġbru lill-partijiet interessati rilevanti u jkunu ppjanati flimkien ma' nies li qed jesperjenzaw il-faqar u l-għaqdiet tas-soċjetà ċivili li jirrappreżentawhom , biex jipprovdu opportunità tajba biex jiġu indirizzati lakuni fil-politika u problemi ta' kuljum u għandhom ikunu maħsuba biex iqajmu kuxjenza fl-istituzzjonijiet varji dwar il-kawżi tal-faqar u ta' l-azzjoni li trid tittieħed sabiex jitnaqqas il-faqar, b'mod speċjali fost in-nisa u t-tfal.

Proposta għal deċiżjoni

Test propost mill-Kummissjoni

Azzjonijiet f'livell lokali, reġjonali jew nazzjonali jistgħu jikkwalifikaw għal finanzjament mill-baġit Komunitarju sa massimu ta' 50 % ta' l-ispejjeż eliġibbli totali għal kull pajjiż parteċipant.

Il-Kofinanzjament nazzjonali għandu jikkumplimenta l-finanzjament ta' l-UE b'ta' l-inqas 50% minn sorsi pubbliċi jew privati.

Fl-għażla ta' l-azzjonijiet, il-Korpi Implimentattivi Nazzjonali se jkunu liberi li jiddeċiedu jekk għandhomx, u f'liema livell, jitolbu kofinanjzment mill-għaqda respopnsabbli għall-implimentazzjoni ta' l-azzjonijiet individwali.

Azzjonijiet f'livell lokali, reġjonali jew nazzjonali jistgħu jikkwalifikaw għal finanzjament mill-baġit Komunitarju sa massimu ta' 50% ta' l-ispejjeż eliġibbli totali għal kull pajjiż parteċipant.

Fl-għażla ta' l-azzjonijiet, il-Korpi Implimentattivi Nazzjonali se jkunu liberi li jiddeċiedu jekk għandhomx, u f'liema livell, jitolbu kofinanzjament mill-għaqda responsabbli għall-implimentazzjoni ta' l-azzjonijiet individwali , u għandhom iqisu wkoll il-possibilità ta' finanzjament anke sa 100% ta' l-ispejjeż tal-proġett mill-Korpi Implimentattivi Nazzjonali .

Proposta għal deċiżjoni

Anness - taqsima IV - subparagrafu 2 - inċiż 1

Test propost mill-Kummissjoni

il -faqar tat-tfal u t-trażmissjoni interġenerazzjonali tal-faqar;

il-qerda tal- faqar tat-tfal u t-trażmissjoni interġenerazzjonali tal-faqar, b'mod partikulari permezz ta' iktar appoġġ għall-familja u għall-paternità u l-maternità ;

PROĊEDURA

Sena Ewropea għall-Ġlieda Kontra l-Faqar u l-Esklużjoni Soċjali

Kumitat responsabbli

Opinjoni mogħtija minn

Data tat-tħabbir fis-seduta plenarja

Rapporteur għal opinjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

PROĊEDURA

Is-Sena Ewropea għall-Ġlieda Kontra l-Faqar u l-Esklużjoni Soċjali

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Kumitat mitlub jagħti opinjoni

Data tat-tħabbir fis-seduta plenarja

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostituti preżenti għall-votazzjoni finali